
ABSTRACT


Ungaria şi Israel sunt două ţări cu politici speciale în ceea ce priveşte diaspora.


Ungaria se distinge printr-o politică tenace şi consecventă, care s-a accentuat după anul 1989, odată cu căderea comunismului. Ungaria acordă o atenţie specială mai ales conaţionalilor maghiari care trăiesc pe teritoriile care în urma Tratatului de la Trianon au revenit altor state, prin emiterea unor legi speciale care au în vedere protecţia maghiarilor din statele vecine.

Statul Israel duce o politică prin care îi încurajează pe evreii din diaspora să se repatrieze în “patria-mamă”, prin acordarea a multiple facilităţi care să facă întoarcerea în Israel cât mai atractivă. De altfel, diaspora este cea care susţine statul Israel, prin mişcările sioniste, şi nu invers. Imediat după căderea comunismului a fost o perioadă în care un mare număr de evrei s-au reîntors în Israel, din ţările foste comuniste. Un număr impresionant de evrei  revine de pe teritoriile ţărilor arabe. 

Ungaria. Aspecte legislative cu privire la diaspora 
Articolul 2 din Constituţia Ungariei
 de la 1 aprilie 2011 (intrată în vigoare la 1 ianuarie 2012) se referă la maghiarii din afara ţării: “Ghidaţi de idea unei coeziuni a naţiunii maghiare unite, Ungaria poartă responsabilitatea situaţiei maghiarilor care trăiesc în afara frontierelor ţării. Aceasta ajută la menţinerea şi dezvoltarea lor. Aceasta îi susţine în eforturile lor de a-şi pastra identitatea maghiară, de a li se respecta drepturile individuale şi collective, la crearea unor organe colective de autogestionare şi la prosperarea lor pe pământul natal. Ungaria promite cooperarea cu ei”
Legea privind maghiarii din statele vecine Ungariei – LXII / 2001, cunoscută şi sub denumirea de Legea statutului
.

Problema comunităţilor maghiare din afara graniţelor a cunoscut după 1989 forme de ajutorare dintre cele mai diverse: sprijin politic, material sau doar moral prin intermediul unor fundaţii create special în acest sens, dar şi a unor fonduri ministeriale şi de investiţii.

Până în anul 1996, Ungaria a încercat crearea unui sistem de colaborare cu instituţiile maghiarilor din ţările lor de origine. Câteva din principiile politice naţionale din acea vreme erau:

· nu graniţele statale trebuie schimbate, ci permeabilitatea acestora;

· comunităţile maghiare sunt îndreptăţite  să aibă propriul sistem de instituţii culturale în ţările unde locuiesc;

· sprijinirea maghiarilor din afara graniţelor trebuie să se facă în mod continuu.

Ulterior Ungaria a trecut la instituţionalizarea relaţiilor maghiare-maghiare prin crearea Consfătuirii Permanente Maghiare (MÁÉRT) şi promovarea Legii Statutului. MÁÉRT este formată din reprezentanţii maghiarilor din afara graniţelor care dispun de reprezentarea parlamentară sau regională, ai partidelor parlamentare din Ungaria, ai guvernului ungar, precum şi ai maghiarilor din diaspora occidentală.

La cea de a doua întâlnire MÁÉRT din 12 noiembrie 1999, participanţii au cerut guvernului din Ungaria să studieze posibilitatea reglementării statutului maghiarilor din afara graniţelor pe teritoriul Ungariei.  Legea statutului a fost elaborată de către MÁÉRT în iulie 2000. Varianta finală a legii a fost adoptată de către parlament la 19 iunie 2001.

Prevederile Actului se aplică în conformitate cu obligaţiile asumate de către Ungaria pe baza tratatelor bilaterale, dar şi a legilor internaţionale, mai exact a celor care garantează integritatea teritorială a statelor, relaţii de prietenie cu acestea, ca şi pe baza principiilor respectării drepturilor omului, inclusiv combaterea discriminării
.

În acest sens, legea îşi propune să ofere anumite beneficii membrilor naţiunii maghiare care au fost separaţi de „patria-mamă” împotriva voinţei lor.

Legea, intrată în vigoare la 1 ianuarie 2002, defineşte mai întâi potenţialii beneficiari ai sprijinului din partea guvernului de la Budapesta, mai exact persoanele care, la cerere, devin posesoare ale „certificatului de maghiar”.

Certificatul sau legitimaţia de maghiar este un document emis celor care se declară etnici maghiari şi care, suplimentar, îndeplinesc următoarele condiţii: sunt cetăţeni sau rezidenţi în Croaţia, Iugoslavia (Serbia şi Muntenegru), România, Slovenia sau Ucraina; şi-au pierdut cetăţenia ungară din alte motive decât de bunăvoie; nu sunt în posesia unui permis de rezidenţă permanentă în Ungaria; au trimis o solicitate autorităţilor ungare competente; nu au cazier judiciar în Ungaria şi nici nu au fost incluse pe lista persoanelor străine nedorite în această ţară. Aceste persoane trebuie să dovedească cunoaşterea limbii maghiare şi să fie membre ale unei organizaţii maghiare sau ale unei biserici tradiţionale maghiare.

De asemenea, de prevederile Actului  LXII/2001 pot beneficia şi soţul/soţia unui deţinător de legitimaţie de maghiar, ca şi copiii lor, chiar dacă aceştia nu se declară de origine maghiară. Conform Memorandumului de înţelegere dintre România şi Ungaria acordarea acestor certificate se face doar pe teritoriul Ungariei.

Beneficiile şi diferitele forme de sprijin oferite posesorilor certificatului (legitimaţiei) de maghiar, programelor şi organizaţiilor maghiarilor din afara graniţelor pot fi împărţite în cinci categorii principale:

1. Drepturi culturale. Acestea se referă la accesul gratuit în unele instituţii publice din Ungaria precum arhive, muzee şi colecţii, biblioteci publice; dreptul de a beneficia de burse sau de cursuri de pregătire pentru profesorii de limbă maghiară; aceştia din urmă au dreptul de a beneficia de cursuri de perfecţionare şi în ţara lor de origine; dreptul la cardul de profesor, care acordă posesorului unele beneficii, printre care şi posibilitatea de a cumpăra materiale didactice la un preţ redus; dreptul de a deveni membru al Academiei Ungare de Ştiinţe sau de a primi distincţii de stat.

2. Ajutoare educaţionale. Acestea includ dreptul de a putea urma cursuri universitare, de doctorat la orice şcoală din Ungaria, posibilitatea de a obţine burse, ajutoare, card de student, pedagog sau învăţător cu unele beneficii aferente; ajutoare materiale pentru familiile care au copii înscrişi la şcoli cu predare în limba maternă; ajutoare financiare pentru studenţi.

3. Facilităţi pentru transportul public.

4. Finanţări pentru mass-media. Programele de ştiri TV pentru maghiarii din afara graniţelor pot beneficia de finanţări.

5. Dezvoltare comunitară. Se poate susţine financiar  o parte din costurile operaţionale sau ale derulării de programe ale organizaţiilor maghiare din afara graniţelor.

De menţionat că, în urma negocierilor cu România şi Slovacia, dar şi a recomandărilor forurilor internaţionale competente, varianta revizuită a legii nu a mai inclus alte două drepturi. Cel dintâi se referea la drepturile deţinătorului de legitimaţie de maghiar de a beneficia de asigurări sociale, inclusiv pensie şi asigurări de sănătate, în cazul persoanelor care contribuie la aceste fonduri în Ungaria, ca şi ajutor medical în cazuri de urgenţă. Pe de altă parte s-a renunţat la acordarea unor facilităţi privind dreptul la muncă în Ungaria, mai exact la posibilitatea de a beneficia de permis de muncă sau viză de lucru, pentru maximum trei luni pe an, în cadrul unei cote stabilite sau facilităţi la obţinerea autorizaţiilor de muncă.

Varianta revizuită a Actului LXII/2001 prevede că dreptul la muncă în străinătate al beneficiarilor legitimaţiei de maghiar se face în baza legilor generale din Ungaria, care definesc acestă chestiune. Memorandumul de înţelegere dintre România şi Ungaria prevede de asemenea ca toţi cetăţenii României, indiferent de originea etnică să beneficieze de aceleaşi drepturi la muncă în Ungaria.

După alegerile legislative din 2010, chiar înainte de formarea noului guvern, parlamentul ungar a adoptat o lege intitulată Lege privind angajamentul pentru coeziune naţională
. Ca prim gest politic al noului mandat politic şi guvernamental, legea afirmă că “toţi membrii şi toate comunităţile poporului maghiar, chiar dacă sunt plasate sub autoritatea altor state, fac parte din naţiunea ungară unită, a cărei solidaritate în afara frontierelor statale este o realitate” şi declară 4 iunie, ziua semnării tratatului de la Trianon din 1920, Ziua memorială a solidarităţii naţionale. Această dispoziţie se înscrie în politica Ungariei cu privire la maghiarii din alte ţări, respective diaspora maghiară. Guvernul maghiar acţionează în interesul poporului maghiar care trăieşte “sub autoritatea mai multor state”. În politica sa cu privire la diaspora, acesta se adresează indivizilor de altă cetăţenie decât cea ungară care trăiesc în străinătate şi care ar trebui să aparţină naţiunii ungare..
Lege privind afirmarea coeziunii naţionale


Preambul 

Noi, membrii Parlamentului Republicii Ungare, cei care credem că Dumnezeu este Domnul Istoriei şi cei care încercăm să înțelegem cursul istoriei, pe baza altor surse, fiind responsabili pentru ţara noastră şi pentru toată naţiunea maghiară, conștienți de responsabilitatea noastră, aşa cum este definită în Constituție, amintindu-ne de tragedia majoră a poporului maghiar care a fost diktatul de pace, semnat la 4 iunie 1920, care a decupat Ungaria istorică și a supus națiunea ungară sub autoritatea altor naţiuni, luând în considerare problemele politice, economice, juridice și psihologice care au rămas
nerezolvate până în zilele noastre, respectând în același timp interesele națiunii maghiare ca şi dreptul altor națiuni de a avea opinii diferite cu privire la problemele importante pentru maghiari, ghidaţi de scopul de a contribui prin acest act, la un viitor pașnic, bazat pe înțelegere reciprocă și cooperarea popoarelor și națiunilor care locuiesc împreună în Bazinul Carpatic și reunificarea Europei destrămate, în urma evenimentelor tragice din secolul al XX-lea, vom crea urmatoarea lege:
Articolul 1
Parlamentul Republicii Ungare omagiază toate persoanele, pe cei ai comunităţilor lor, conducătorii acestora şi memoria celor care – după 4 iunie 1920, ziua destrămării injuste şi nedrepte a naţiunii ungare, de către puterile străine – au permis maghiarilor, prin sacrificiul şi contribuţia lor de a se regăsi spiritual şi economic mai puternici şi capabili să depăşească alte tragedii istorice ulterioare. Parlamentul omagiază bărbaţii şi femeile care, în acestă luptă, au fost dezavantajaţi şi umiliţi din cauza naţionalităţii lor maghiare, în timpul ultimilor 90 de ani şi evocă cu totul special amintirea celor care şi-au sacrificat propria viaţă pentru că şi-au asumat identitatea naţională. Parlamentul comemorează cu recunoştinţă memoria celor care nu erau de altă naţionalitate decât cea maghiară dar au fost solidari cu naţiunea maghiară.

Articolul 2

Parlamentul Republicii Ungare constată că toate tentativele cunoscute în istorie care au vizat soluţionarea problemelor legate de diktatul de la Trianon – înţelegând prin asta cele mai recente modificări ale frontierelor de către puterile străine ca şi efortul de suprimare a conştiinţei naţionale sub semnul ideologiei internaţionalismului au eşuat. De asemenea, Parlamentul declară că rezoluţia problemelor menţionate au în vedere doar cadrul impus de dreptul internaţional şi cooperarea bazată pe respectul mutual dintre ţările democratice, suverane şi egale, capabile să garanteze cetăţenilor lor şi comunităţilor lor o prosperitate crescândă, securitate juridică şi egalitatea drepturilor, valabilă de asemenea în practica de zi cu zi, unde punctul de plecare trebuie să fie libertatea indivizilor cu libera alegere a identităţii naţionale şi dreptul comunităţilor naţionale de a dispune de ele însele. Totodată, Parlamentul condamnă toate tentativele de asimilare a etniilor în minoritate pe teritoriile cedate.

Articolul 3

Parlamentul Republicii Ungaria declară că toţi maghiarii care se află sub autoritatea altor state ca şi comunităţile acestora fac parte integrantă din naţiunea maghiară a cărei unitate este o realitate şi un element decisiv pentru conştiinţa identităţii personale şi colective a maghiarilor. Din aceste motive, Parlamentul confirmă angajamentul Ungariei de a menţine şi dezvolta relaţiile între membrii şi comunităţile naţiunii maghiare şi de a susţine diferitele forme ale autonomiei comunitare bazate pe normele europene.

Articolul 4

Parlamentul Republicii Ungare trebuie să îndemne membrii naţiunii prezente cât şi pe cei ai generaţiei viitoare să lucreze activ pentru întărirea coeziunii naţionale, evocând continuu memoria eternă a tragediei naţionale cauzate de dictatul de la Trianon, fără a uita greşelile noastre ce au suscitat nemulţumiri din partea altor naţiuni, şi mai ales din aceste consideraţii, să întărim cu exemple din cele întâmplate în ultimii 90 de ani. În demonstrarea celor spuse, Parlamentul proclamă 4 iunie, ziua diktatului de pace de la Trianon, Ziua Coeziunii Naţionale.
Articolul 5

Prezenta lege intră în vigoare la 4 iunie 2010.

Statul Israel şi diaspora

În primii doi ani de existenţă (1948-1950), tânărul stat Israel şi-a dublat populaţia, absorbind 687 000 de imigranţi. Din 1989 până în 1995, Israelul a primit un număr similar (700 000), în special din fosta Uniune Sovietică şi din statele care s-au desprins ulterior din aceasta, populaţia crescând astfel, cu 15%.

Primul mare val de imigranţi în Statul Israel a fost compus, în proporţii aproape egale, din supravieţuitori ai Holocaustului şi din refugiaţii evrei din lumea arabă. În anii următori, încă 300 000 de evrei au sosit din ţările arabe.

Structura pe zone de provenienţă a imigranţilor evrei, sosiţi de la înfiinţarea Statului Israel, se prezintă astfel: 59% din Europa (inclusiv fosta U.R.S.S.), 19% din Africa, 15% din Asia şi 7% din America şi Oceania.

Pe ţări de provenienţă, numărul de imigranţi a fost:
- 900 000 din fosta URSS;
- 380 000 din Africa de  Nord (Algeria,Maroc,  Tunisia);
- 274 000 din România;
-172 000 din Polonia; 
-130 000 din Irak; 
-77 000 din Iran;
-73 000 din Statele Unite;
-61 000 din Turcia;
-52 000 din Yemen;
-50 000 din Etiopia;
-45 000 din Argentina;
-43 000 din Bulgaria.

  
Alte mii de evrei au sosit din diferite ţări ale lumii, de la Afganistan până la Zimbabwe. 
Poporul israelian are aproximativ 7,406,900 de locuitori, după ultimul recensământ din 2008, în 2010 populația Israelului a ajuns la aproximativ 7,5 milioane de locuitori.
Legătura dintre statul Israel şi evreii din toată lumea este unică şi diferă de celelalte relaţii de tip “ţară de origine – diaspora”. Fiind un stat tânăr, Israelul a reprezentat, imediat după Holocaust, o schimbare majoră în lumea evreiască. 
Diaspora, în special, evreii din America, furnizează mijloace financiare şi asigură susţinere morală şi politică, în timp ce Israelul a devenit ţara în care evreii beneficiază de toate drepturile de cetăţeni liberi în propriul lor Stat. 
Agenţia Evreiască
 pentru Israel şi Organizaţia Sionistă Mondială asigură o punte instituţională în acest parteneriat dintre evreii din Diaspora, pe de o parte, şi Guvern  şi alte instituţii din Israel, pe de altă parte.

 
În fiecare an, sute de milioane de dolari sunt colectate de organizaţiile mondiale evreieşti pentru a finanţa mişcarea de Alia şi alte noi proiecte ale Israelului.

Legislaţia cu privire la diaspora evreiască are in vedere acele reglementări care facilitează reîntoarcerea evreilor în “patria-mamă”, aceasta fiind unica politica a statului Israel cu privire la diaspora:
Legea privind repatrierea 5710 (1950)

Legea privind naţionalitatea, 5712-1952

Legea privin cetăţenia


Guvernul Israel deţine un Minister al Imigraţiei care are ca misiune principală asistenţa pentru evreii care doresc să se restabilească în Israel. Site-ul ministerului
 conţine informaţii complete cu privire la paşii de urmat şi toate facilităţile pe care statul Israel le acordă pentru repatriere.


Statul Israel acordă asistenţă din momentul în care o persoană decide reîntoarcerea în Israel şi până in momentul în care persoana se stabileşte în Israel iar statul se asigură că acea persoană dispune de un minim de subzistenţă.


De asemenea, se acordă diverse facilităţi fiscale pentru categorii diferite de persoane: pentru copii, pensionari
, persoane cu dizabilităţi, asigurări de sănătate
 etc.

� � HYPERLINK "http://www.kormany.hu/download/3/ab/30000/Alapt%C3%B6rv%C3%A9ny_franciaja.pdf" ��http://www.kormany.hu/download/3/ab/30000/Alapt%C3%B6rv%C3%A9ny_franciaja.pdf� 


� � HYPERLINK "http://www.kulugyminiszterium.hu/NR/rdonlyres/D37C2932-5044-4358-BA74-F2266548064A/224/Statusz_FR2.pdf" ��http://www.kulugyminiszterium.hu/NR/rdonlyres/D37C2932-5044-4358-BA74-F2266548064A/224/Statusz_FR2.pdf� 


� � HYPERLINK "https://ius.unibas.ch/uploads/publics/40248/20121002144029_506ae0bd4b746.pdf" ��https://ius.unibas.ch/uploads/publics/40248/20121002144029_506ae0bd4b746.pdf� 


� � HYPERLINK "http://bgazrt.hu/_files/NPKI/sajtofigyelo/2010.%20%C3%A9vi%20XLV.%20t%C3%B6rv%C3%A9ny%20a%20Nemzeti%20%C3%96sszetartoz%C3%A1s%20melletti%20tan%C3%BAs%C3%A1gt%C3%A9telr%C5%91l.pdf" ��http://bgazrt.hu/_files/NPKI/sajtofigyelo/2010.%20%C3%A9vi%20XLV.%20t%C3%B6rv%C3%A9ny%20a%20Nemzeti%20%C3%96sszetartoz%C3%A1s%20melletti%20tan%C3%BAs%C3%A1gt%C3%A9telr%C5%91l.pdf� 





� Legea a fost tradusă integral..


� � HYPERLINK "http://www.ajc.org/atf/cf/%7B42D75369-D582-4380-8395-D25925B85EAF%7D/YakobsonRubinstein2005.pdf" ��http://www.ajc.org/atf/cf/%7B42D75369-D582-4380-8395-D25925B85EAF%7D/YakobsonRubinstein2005.pdf� 


� � HYPERLINK "http://www.jafi.org.il/JewishAgency/English/Home/" ��http://www.jafi.org.il/JewishAgency/English/Home/� 


� � HYPERLINK "http://www.knesset.gov.il/laws/special/eng/return.htm" ��http://www.knesset.gov.il/laws/special/eng/return.htm� 


� � HYPERLINK "http://www.israellawresourcecenter.org/israellaws/fulltext/nationalitylaw.htm" ��http://www.israellawresourcecenter.org/israellaws/fulltext/nationalitylaw.htm� 


� � HYPERLINK "http://www.knesset.gov.il/laws/special/eng/citizenship_law.htm" ��http://www.knesset.gov.il/laws/special/eng/citizenship_law.htm� 


� � HYPERLINK "http://www.moia.gov.il/English/Pages/default.aspx" ��http://www.moia.gov.il/English/Pages/default.aspx� 


� � HYPERLINK "http://www.moia.gov.il/Publications/pension_en.pdf" ��http://www.moia.gov.il/Publications/pension_en.pdf� 


� � HYPERLINK "http://www.moia.gov.il/Publications/bleumi_en.pdf" ��http://www.moia.gov.il/Publications/bleumi_en.pdf� 

